เซี่ยงไฮ้คอมโพสิตปิดบวก 23.20 จุด รับดีมานด์แข็งแกร่ง
เซี่ยงไฮ้คอมโพสิตปิดบวก 23.20 จุด รับดีมานด์แข็งแกร่ง
19 ก.ย. 2559

ดัชนีเซี่ยงไฮ้คอมโพสิตตลาดหุ้นจีนปิดตลาดวันนี้ปรับตัวสูงขึ้น โดยดัชนีเซี่ยงไฮ้คอมโพสิตบวก 23.20 จุด หรือ 0.77% ปิดที่ 3,026.05 จุดเนื่องจากแรงซื้อที่มีเข้ามาอย่างต่อเนื่อง ในขณะที่มีความกังวลเกี่ยวกับเงินหยวนที่อ่อนค่าลงมากขึ้น
สำนักงานสถิติแห่งชาติของจีน (NBS) รายงานในวันนี้ว่า ตลาดอสังหาริมทรัพย์ขยายตัวเร็วขึ้นในเดือนส.ค. โดยผลการสำรวจเผยให้เห็นว่า เมืองของจีนที่มีราคาบ้านใหม่ปรับตัวสูงขึ้นจากเดือนก่อนหน้านั้น มีจำนวนเพิ่มขึ้น
NBS ระบุว่า จากการสำรวจเมืองขนาดกลางและขนาดใหญ่จำนวน 70 เมืองในเดือนส.ค. พบว่า ราคาบ้านใหม่ใน 64 เมืองปรับสูงขึ้น ซึ่งเพิ่มขึ้นจาก 51 เมืองในเดือนก.ค. และ 55 เมืองในเดือนมิ.ย.